"ವ್ಯಾಪಾರದ ಮೂಲಕ ಲಾಭ" ದ ಅಡಿಯಲ್ಲಿ ವಿಸರ್ಜನ ವ್ಯಾಪಾರ ಕೈಗೊಳ್ಳುವುದು ಸರಳ ವಿಸರ್ಜನಾ ಮುಚ್ಚಳ ಯೋಜನೆಗಿಂತಲೂ ಕೊಡುವವರಿಗೆ ಮತ್ತು ಕೊಳ್ಳುವವರಿಗೆ ಇಬ್ಬರಿಗೂ ಹೆಚ್ಚು ಲಾಭದಾಯಕವಾದುದು.

ಎರಡು ಯೂರೋಪಿಯನ್ ದೇಶಗಳಾದ ಜರ್ಮನಿ ಮತ್ತು ಸ್ವೀಡನ್ ನ ಉದಾಹರಣೆಯನ್ನೇ ತೆಗೆದುಕೊಳ್ಳಿರಿ. ಎರಡೂ ಬೇಕಾದಂತಹ ವಿಸರ್ಜನ ಪ್ರಮಾಣದ ತಗ್ಗಿಸುವಿಕೆಯನ್ನು ತಾವೇ ಮಾಡಿಕೊಳ್ಳಬಹುದು ಅಥವಾ ಮಾರುಕಟ್ಟೆಯಲ್ಲಿ ಕೊಳ್ಳುವ ಅಥವಾ ಮಾರುವ ಆಯ್ಕೆ ಮಾಡಬಹುದು.
ಈ ದೃಷ್ಟಾಂತಕ್ಕಾಗಿ ಜರ್ಮನಿಯು ತನ್ನ CO ವನ್ನು ಸ್ವೀಡನ್ ಗಿಂತಲೂ ಕಡಿಮೆ ವೆಚ್ಚದಲ್ಲಿ ತಗ್ಗಿಸುವುದೆಂದು ಕಲ್ಪಿಸಿಕೊಳ್ಳೋಣ, ಉದಾ: MAC > MAC, ಇಲ್ಲಿ ಸ್ವೀಡನ್ ನ MAC ರೇಖೆಯು ಜರ್ಮನಿಯ ರೇಖೆಗಿಂತಲೂ ಕಡಿದಾಗಿದೆ(ಉನ್ನತ ಇಳಿಜಾರು)ಮತ್ತು R 
ಒಂದು ದೇಶವು ಇಳಿಸನೇಕಾದ ಒಟ್ಟು ವಿಸರ್ಜನಾ ಮೊತ್ತವಾಗಿದೆ.

ಗ್ರಾಫ್ ನ ಎಡಭಾಗದಲ್ಲಿ ಜರ್ಮನಿಯ MAC ರೇಖೆಯಿದೆ. ಜರ್ಮನಿಯು ಇಳಿಸಬೇಕಾದ ಮೊತ್ತವು R, ಆದರೆ Rನಲ್ಲಿ MAC ರೇಖೆಯು COನ ಮಾರುಕಟ್ಟೆಯ ಅನುಮತಿಸಿದ ಬೆಲೆಯನ್ನು ಅಡ್ಡಹಾಯ್ದು ತಲುಪಿಲ್ಲ(ಮಾರುಕಟ್ಟೆಯ ಅನುಮತಿ ಬೆಲೆ = P = λ).
ಆದ್ದರಿಂದ, COನ ಮಾರುಕಟ್ಟೆಯ ಬೆಲೆಯ ಅನುಮತಿಯು ದತ್ತವಾದಾಗ, ಜರ್ಮನಿಯು ಅಗತ್ಯಕ್ಕಿಂತಲೂ ಹೆಚ್ಚಿನ ವಿಸರ್ಜನೆಗಳನ್ನು ಇಳಿಸಿದರೆ ಅದು ಲಾಭಹೊಂದಲು ಶಕ್ತವಾಗಿದೆ.

ಗ್ರಾಫ್ ನ ಬಲಭಾಗದಲ್ಲಿ ಸ್ವೀಡನ್ ನ MAC ರೇಖೆಯಿದೆ. ಸ್ವೀಡನ್ ಇಳಿಸಬೇಕಾದ ಮೊತ್ತವು R, ಆದರೆ MAC ರೇಖೆಯು R ಅನ್ನು ತಲುಪುವ ಮೊದಲೇ COನ ಮಾರುಕಟ್ಟೆಯ ಅನುಮತಿಸಿದ ಬೆಲೆಯ ರೇಖೆಯನ್ನು ಅಡ್ಡಹಾಯ್ದಿದೆ. ಆದ್ದರಿಂದ, COನ ಅನುಮತಿಯ ಮಾರುಕಟ್ಟೆಯ ದರವನ್ನು ಕೊಡಲ್ಪಟ್ಟಾಗ, ಸ್ವೀಡನ್ ಆಂತರಿಕವಾಗಿ ಅಗತ್ಯವಾದುದಕ್ಕಿಂತಲೂ ಕೆಲವೇ ವಿಸರ್ಜನೆಗಳನ್ನು ಇಳಿಸಿದಲ್ಲಿ, ಮತ್ತು ಮಿಕ್ಕುದನ್ನು ಇನ್ನೆಲ್ಲೋ ತಗ್ಗಿಸಿದಲ್ಲಿ, ವೆಚ್ಚದಲ್ಲಿ ಉಳಿತಾಯ ಮಾಡಲು ಶಕ್ತವಾಗಿದೆ.

ಈ ಉದಾಹರಣೆಯಲ್ಲಿ, ಸ್ವೀಡನ್ ತನ್ನ ವಿಸರ್ಜನೆಗಳನ್ನು ಅದರ MAC Pಯೊಡನೆ (R*ನಲ್ಲಿ) ಬೆರೆಯುವವರೆಗೂ ಇಳಿಸಿಕೊಂಡು ಸಾಗುತ್ತದೆ, ಆದರೆ ಇದು ಕೇವಲ ಸ್ವೀಡನ್ ನ ಅವಶ್ಯವಾದ ಒಂದು ಭಾಗಾಂಶದಷ್ಟು ಮಾತ್ರ ಕಡಿಮೆಯಾದಂತಾಗುತ್ತದೆ. 
ನಂತರ ಅದು ಜರ್ಮನಿಯಿಂದ ವಿಸರ್ಜನ ಜಮಾಗಳನ್ನು "P" ದರದಲ್ಲಿ (ಯೂನಿಟ್ ಒಂದಕ್ಕೆ) ಖರೀದಿಸಬಹುದು. ಸ್ವೀಡನ್ ನ ಆಂತರಿಕ ವಿಸರ್ಜನ ಇಳಿಮುಖ ವೆಚ್ಚವು, ಜರ್ಮನಿಯಿಂದ ಕೊಂಡ ಜಮಾದೊಂದಿಗೆ ಕೂಡಿದಾಗ, ಬಯಸಿದ ಇಳಿಸುವಿಕೆಯ ಮೊತ್ತ (R)ತಲುಪಿದಂತಾಗುತ್ತದೆ. ಹೀಗೆ ಮಾರುಕಟ್ಟೆಯಿಂದ ಜಮಾ ಕೊಳ್ಳುವುದರ ಮೂಲಕ ಸ್ವೀಡನ್ ಉಳಿತಾಯ ಮಾಡಬಹುದು(Δ d-e-f). "ವ್ಯಾಪಾರದಿಂದ ಲಾಭ"ವನ್ನು ಇದು ಪ್ರತಿನಿಧಿಸುತ್ತದೆ, ಸ್ವೀಡನ್ ತಂತಾನೇ ವಿಸರ್ಜನೆಗಳನ್ನು ತಗ್ಗಿಸಲು ತೊಡಗಿದ್ದಿದ್ದರೆ ತಗಲುತ್ತಿದ್ದ ಹೆಚ್ಚುವರಿ ವೆಚ್ಚವು ಈ ಮೂಲಕ ತಗ್ಗಿದಂತಾಗಿದೆ.

ಜರ್ಮನಿಯು ತನ್ನ ಅಗತ್ಯಕ್ಕಿಂತಲೂ ಹೆಚ್ಚುವರಿ ವಿಸರ್ಜನ ಇಳಿಸುವಿಕೆಯ ಮೂಲಕ ಲಾಭ ಹೊಂದಿತು; ಅದು ತಗ್ಗಿಸಬೇಕಾಗಿದ್ದ ಅಷ್ಟೂ ವಿಸರ್ಜನೆಗಳನ್ನು ತಗ್ಗಿಸಿ (R)ಈ ಲಾಭಕ್ಕೆ ಭಾಜನವಾಯಿತು. ಅಲ್ಲದೆ, ಜರ್ಮನಿಯು ತನ್ನಲ್ಲಿ ಹೆಚ್ಚಾಗಿರುವುದನ್ನು ಸ್ವೀಡನ್ ಗೆ ಜಮಾ ರೂಪದಲ್ಲಿ ಮಾರಿತು ಮತ್ತು ತಗ್ಗಿಸಿದ ಪ್ರತಿ ಯೂನಿಟ್ ಗೆ P ಬೆಲೆಯನ್ನು ಪಡೆಯುವುದಲ್ಲದೆ, "P" ಗಿಂತಲೂ ಕಡಿಮೆ ವೆಚ್ಚವನ್ನೂ ಮಾಡಿತ್ತು. ಅದರ ಒಟ್ಟು ಆದಾಯವನ್ನು ನಕ್ಷೆಯ (R 1 2 R*)ಪ್ರದೇಶವು ತೋರಿಸಿದರೆ, ಅದರ ಒಟ್ಟು ಖರ್ಚು ತಗ್ಗಿಸುವಿಕೆಯನ್ನು ನಕ್ಷೆಯ (R 3 2 R*)ಪ್ರದೇಶವು ತೋರಿಸುತ್ತದೆ, ಮತ್ತು ವಿಸರ್ಜನ ಜಮಾದ ಮಾರಾಟದಿಂದ ಸಂದ ಅದರ ನಿವ್ವಳ ಲಾಭವು (Δ 1-2-3) ಪ್ರದೇಶವಾಗಿರುತ್ತದೆ; ಎಂದರೆ, ವ್ಯಾಪಾರದಿಂದ ಸಂದ ಲಾಭ.

(ಎರಡೂ ನಕ್ಷೆಗಳಲ್ಲಿರುವ) ಎರಡು R*ಗಳು ವ್ಯಾಪಾರದಿಂದ ವತಿಯಿಂದ ಆಗುವ ಸಕ್ಷಮ ಹಂಚಿಕೆಗಳನ್ನು ಪ್ರತಿನಿಧಿಸುತ್ತವೆ. 
ಒಂದು ನಿಗದಿತ ಪ್ರಮಾಣದ ವಿಸರ್ಜನೆಯನ್ನು ಕಡಿಮೆ ಮಾಡಲು "ಆಜ್ಞೆ ಅಂಕೆ" ರೀತಿಯಲ್ಲಿ ತಗಲುವ ವೆಚ್ಚವನ್ನು "X" ಎಂದು ಕರೆದರೆ, ಆಗ ಅದೇ ಮೊತ್ತದ ಸ್ವೀಡನ್ ಮತ್ತು ಜರ್ಮನಿಯಲ್ಲಿ ಒಟ್ಟು ಉಂಟಾದ ಮಾಲಿನ್ಯವನ್ನು ತಗ್ಗಿಸಲು, ಒಟ್ಟು ತಗಲುವ ಇಳಿಸುವಿಕೆಯ ವೆಚ್ಚವು "ವಿಸರ್ಜನೆಗಳ ವ್ಯಾಪಾರ" ದಲ್ಲಿ ರೀತಿಯಲ್ಲಿ ಕಡಿಮೆಯಾಗುತ್ತದೆ, ಎಂದರೆ (X — Δ 123 - Δ def).

ಮೇಲ್ಕಂಡ ಉದಾಹರಣೆಯು ಬರಿದೇ ರಾಷ್ಟ್ರೀಯ ಮಟ್ಟಕ್ಕೆ ಮಾತ್ರ ಸೀಮಿತವಾದುದಲ್ಲ: ಅದು ಬೇರೆ ಬೇರೆ ದೇಶಗಳಲ್ಲಿರುವ ಎರಡು ಕಂಪನಿಗಳಿಗೂ ಅನ್ವಯಿಸುತ್ತದೆ ಅಥವಾ ಒಂದೇ ಕಂಪನಿಗೆ ಸೇರಿದ ಎರಡು ಉಪಶಾಖೆಗಳಿಗೂ ಅನ್ವಯಿಸುತ್ತದೆ.

ವಿಸರ್ಜನ ವ್ಯಾಪಾರದ ಬಗ್ಗೆ ಅಭಿಪ್ರಾಯಗಳು
ಉದಾಹರಣೆ
ಇಂಗಾಲದ ಸೋರುವಿಕೆ
ಮಾರುಕಟ್ಟೆಯ ರೀತಿ